หุ้นปิดตลาดบวกเล็กน้อย
หุ้นไทยไม่สามารถฝ่าแนวต้านสำคัญ 870 จุดไปได้เพราะแรงเทขายทำกำไรทำให้ปิดตลาดปรับตัวขึ้นเพียงเล็กน้อย
3 ส.ค. 2553

หุ้นไทยไม่สามารถฝ่าแนวต้านสำคัญ 870 จุดไปได้เพราะแรงเทขายทำกำไรทำให้ปิดตลาดปรับตัวขึ้นเพียงเล็กน้อย
ดัชนีหุ้นไทยปิดวันที่ 3 ส.ค.ปรับตัวเพิ่มขึ้นเพียงเล็กน้อยที่1.30จุดหรือเพิ่มขึ้น0.15%มาปิดที่ 864.48 จุด โดยดัชนีเคลื่อนไหวระหว่าง 861.87จุด-870.42 จุด ด้วยมูลค่าซื้อขายหนาแน่น 32,720.34 ล้านบาท
ดัชนีหุ้นไทย ปรับตัวสูงขึ้นช่วงเช้า เนื่องมาจากแนวโน้มผลประกอบการไตรมาส 2 ของหุ้นทั่วโลกที่คาดว่าจะออกมาดีเกินคาด และราคาน้ำมันดิบไนเม็กซ์ที่อยู่เหนือ 80 เหรียญสหรัฐต่อบาร์เรล แต่มีแรงขายเก็งกำไรออกมาในช่วงบ่ายส่งผลให้ดัชนีปิดลดลงจากช่วงเช้า โดยดัชนีไม่สามารถฝ่าแนวต้านสำคัญที่ 870จุดไปได้
นายอดิศักดิ์ คำมูล ผู้อำนวยการ ส่วนวิจัยเศรษฐกิจและกลยุทธ์การลงทุน บล.เคจีไอ (ประเทศไทย) ให้หุ้นกลุ่มพลังงานยังเป็นบวกตามราคาน้ำมัน แต่กลุ่มธนาคารและสื่อสารยังถูกเทขายทำกำไรออกมา โดยแนวโน้มวันพรุ่งนี้เชื่อว่าหุ้นยังมีการปรับฐาน โดยการขายทำกำไรในหุ้นที่มีราคาสูง แต่หุ้นกลุ่มหลักอย่างพลังงานคาดว่ายังมีแรงซื้อเข้ามา  ซึ่งจะมีการทดสอบแนวต้านที่ 870 จุดอีกครั้งหนึ่ง โดยมีแนวรับที่ 857 จุด อย่างไรก็ตามในระยะยาวหุ้นยังเป็นขาขึ้นอยู่